###### Stema%20(100px) Prova14

**Republika e Kosovës Komuna e Gjilanit**

**Republika Kosova Opstina Gnjilane**

**Republic of Kosovo Municipality of Gjilan**

**Gilan Belediyesi**

**EKSTRAKT**

**Nga procesverbali i mbledhjes së VI të Kuvendit Komunal e mbajtur me datë 26. 09.2024 në ora 10:00 në sallën e KK-së, me këtë:**

**R E N D P U N E**

1. Konstatimi i prezencës së anëtarëve të Kuvendit dhe miratimi i procesverbalit të mbledhjes së kaluar
2. Pyetje dhe përgjigje
3. **Rekomandimet e Komitetit për Politikë dhe Financa:**
   1. **Raporti i Auditimit për pasqyrat financiare vjetore të komunës së Gjilanit për vitin 2023 ( Plani i veprimit për zbatimin e Rekomandimeve të Zyrës Kombëtare të Auditimit)**
   2. **Vlerësimi i rreziqeve nga fatkeqësitë natyrore dhe fatkeqësitë tjera për Komunën e Gjilanit**
   3. **Projekt Rregullore për ndarjen e bursave**
   4. **Diskutim rreth ngritjes së kujdesit institucional për grupet e margjinalizuara**
4. **Të ndryshme**

**Avdyl Aliu:** unë sa po e shoh nuk ka transmetim medial edhe këtë seancë.

**Kushtrim Kadriu:** kemi transmetim në yotube në faqen e komunës.

**Avdyl Aliu:** transmetim medial e kam fjalën qysh e kemi kërkuar d.m.th kushti dhe kërkesa nuk janë qysh i kemi kërkuar për një transparencë minimale këtu në kuvendin komunal.

Për atë arsye ne edhe herëve të kaluara, por edhe herën e fundit për hir të një nënshkrimi dhe për hir të mediave këtu ne kemi pranuar me mbajtën një seancë, përndryshe kemi thënë që nëse seanca tjetër dhe seancat tjera nuk ka transmetim medial për me sigurua një transparencë minimale këtu në kuvend për me u xhirua puna jonë, për me u pa në opinion se çka flitet këtu, atëherë ne nuk duam me qenë pjesë e kësaj seance dhe po them edhe njëherë deri sa nuk përmbushet ky kriter edhe kjo kërkesë, ne nuk marrim pjesë në seanca.

Vijmë këtu e konstatojmë dhe e lëshojmë seancën sepse arsyet janë të qarta deri më tani.

Prandaj ne nuk jemi pjesë e punës së kuvendit deri të sigurohet transmetimi medial.

**Ismajl Kurteshi:** sot kjo seancë i përmbush kushtet ligjore me u mbajtë dhe ata që e lëshojnë seancën marrin përgjegjësi para qytetarëve të komunës së Gjilanit dhe ajo që po e kërkon Abdyli është e përtej ligjshme, por edhe unë pajtohem që ajo të plotësohet.

Unë ju lus mos dilni prej seancës se sot do të merren vendime të rëndësishme.

**Për shkak të mos kuorumit ndërpritet seanca e datës 26.09.2024.**

**Procesmbajtësja: Kryesuesi i KK**

**Arbresha Ismaili- Hyseni Kushtrim Kadriu**